Държавен вестник, бр. 62, 2018 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  62
– придобиване/изграждане на способности за метрологичен контрол и/или калибриране на контролно-про-
верочната апаратура;
– придобиване/изграждане на способности за извършване на модификации и/или модернизации на корабите.
Дългосрочното коопериране с българската индустрия цели изграждане на способности и даване на достъп 
на българската отбранителна индустрия до световните пазари, свързани с производството и поддръжката 
на продукти в областта на сигурността и отбраната. Възможни проекти в тази област са:
– производство на различни резервни части и консумативи за корабите;
– разработка/актуализиране/модифициране на програмни продукти за системите на корабите;
– производство на боеприпаси;
– трансфер на технологии за производство на различни видове въоръжение и оборудване.
8. ВЪЗМОЖНИ ПРАВНИ ПОДХОДИ ЗА РЕАЛИЗАЦИЯ НА ПРОЕКТА
С реализирането на проекта за придобиване на многофункционален модулен патрулен кораб Република България 
ще осигури стратегически дългосрочно своя национален интерес в областта на отбраната и сигурността, тъй като 
тези ресурси са пряко свързани с гарантиране на националния суверенитет. 
С РМС-156/16.03.2017 г. е определено наличието на основен интерес, свързан със сигурността на страната 
по чл. 149, ал. 1, т. 2 от Закона за обществените поръчки при реализацията на инвестиционен проект „При-
добиване на многофункционален модулен патрулен кораб за ВМС“ – морският суверенитет. 
Отчитайки необходимостта от защита на основни интереси, свързани със сигурността на страната, 
сключването на договор за реализирането на проекта за придобиване на многофункционален модулен патрулен 
кораб следва да се осъществи при условията на Наредбата за критериите и реда за определяне наличието на 
основни интереси в случаите по чл. 13, букви „а“, „е“ и „ж“ и чл. 149, ал. 1, т. 2 от Закона за обществените 
поръчки, които трябва да бъдат защитени при сключване на договор за обществена поръчка или при провеж-
дане на конкурс за проект (обн., ДВ, бр. 83 от 21.10.2016 г.).
Този подход е в съответствие и с утвърдената международна практика при придобиване на бойни кораби 
от държавите за целите на техните въоръжени сили при съобразяване на Закона за обществените поръчки и 
приложимото право на ЕС.
При необходимост могат да бъдат проучени и приложени други правни възможности за реализиране на 
проекта с оглед конкретните фактически обстоятелства, включително и прилагане на общия ред на ЗОП.
9. ПРИМЕРЕН РАЗЧЕТ ЗА ИЗПЪЛНЕНИЕ НА ОСНОВНИТЕ ДЕЙНОСТИ ПРИ РЕАЛИЗАЦИЯТА 
НА ПРОЕКТА
След приемането на Проекта за инвестиционен разход от Народното събрание ще бъдат изпълнени 
дейностите, показани в Таблица 8.
Ще бъде проведена процедура за избор на изпълнител на проекта. Веднага след подписването на договора 
с избрания изпълнител независимо дали е нов, или вече реализиран проект, започва проектиране, целта 
на което е да се покрият изискванията на ВМС, като проектната документация ще се утвърждава съ-
гласно утвърдения ред в Министерството на отбраната. Документацията ще бъде контролирана и от кла-
сификационна организация като трета независима страна, която трябва да е член на IACS (International 
Association of Classification Societies) и от държава, член на НАТО (Bureau Veritas, Lloyds Register, American 
Bureau of Shipping и др.), имаща способности за контролиране на проектирането и строителството на 
такъв тип кораби.
Незабавно след сключването на договора започва и строителството на първия кораб с доставката на 
необходимите количества стомана, както и на основните агрегати. След тяхната доставка следва рязането 
на стоманата, изработката на различните секции, стапелна сборка и цялостно строителство на корпуса 
на кораба и насищането му със системи и оборудване. Целият процес се следи от класификационната 
организация. Едновременно с това започва производството на въоръжението и сензорите от различните 
доставчици, като следва да се има предвид, че този период е с продължителност около 24 месеца за пър-
вия кораб и 30 месеца са втория.
След като са доставени въоръжението и сензорите, се пристъпва към техния монтаж и интерграция 
под ръководството на компанията, доставяща Автоматизираната система за бойно управление. След 
монтажът им започва обучението на определения екипаж, след което започва приемането на кораба, по 
време на което се провеждат швартови изпитания, ходови изпитания и изпитания на въоръжението и сен-
зорите. След тяхното успешно завършване следва приемането на кораба от комисия. Този процес е едно-
типен и за двата кораба, като се очаква първият кораб да бъде приет през 2022 г., а вторият – през 2023 г.
В случай че финансовата рамка на проекта позволи и изпълнението на Опция 1, Опция 2 и/или Опция 
3, същите ще се изпълняват едновременно с цялото строителство на корабите. Ако няма финансиране за 
опциите, същите ще бъдат изпълнени след осигуряването на необходимите финансови средства, като е необ-
ходимо да се предвиди време от около 36 месеца за производство и доставка на необходимото оборудване от 
състава на опциите.